Ջեյ Մոր

**Ջեյ Մոր** (, ), ամերիկացի դերասան, պարոդիստ։

## Կենսագրություն
Ջեյ Մորը (իրական անունը՝ Ջոն Ֆերգյուսոն Մորը ծնվել է 1970 թվականի օգոստոսի 23-ին, նրա հայրը մարքեթինգային ղեկավար է, իսկ մայրը՝ բուժքույր։ Մորը ունի երկու քույր՝ Վիրջինիան և Ջուլիան։

1993-1995 թվականներին մասնակցություն է ունեցել NBC հեռուստաալիքի «Շաբաթ երեկոյան ուղիղ եթերում» հեռուստահաղորդման մեջ։ 2004 թվականին գրել է «Gasping for Airtime: Two Years in the Trenches of Saturday Night Live» գիրքը, որում պատմել է այդ ծրագրում իր մասնակցության մասին։

Աշխատել է «The Jeff Foxworthy Show» շոուում։

Կինոյում Մորի առաջին գլխավոր դերը եղել է սպորտային գործակալ Բոբ Շուգարի դերը 1996 թվականի «Ջերի Մագուայր» ֆիլմում։

1998-2005 թվականներին ամուսնացած է եղել նախկին մոդել Նիկոլ Չամբերլենի հետ։ Նրանք ունեն որդի՝ Ջեքսոնը։

Մորը նաև աշխատել է «Mohr Sports» շոուում (2001 թվականից)։ Մասնակցել է «Beyond the Glory» սպորտային ֆիլմի հնչյունավորման աշխատանքներին։

2003-2004 թվականներին Մորը եղել է «Վերջին կոմիկը» (Last Comic Standing) ռեալիթի շոուի հաղորդավարը։ Բացի այդ, նա եղել է այդ շոուի գաղափարի հեղինակը և գործադիր պրոդյուսերը։

Ջեյ Մորը նկարահանվել է մի քանի հեռուստասերիալներում (այդ թվում՝ «Ամուրի Գարի» սիթքոմում), գովազդներում, աշխատել է ռադիոյում։ Եղել է 2007-2009 թվականների BlizzCon մրցումների և փառատոնների հաղորդավարը։ Զբաղվել է վիդեոխաղերի և մուլտսերիալների ձայնային հնչյունավորմամբ, նրա ձայնը հնչում է «Saints Row 2», «Scarface», «Leisure Suit Larry» և «Blitz: The League II» խաղերում, ինչպես նաև «Սիմփսոններ»-ի սերիաներից մեկում (Insane Clown Poppy)։

2006 թվականի դեկտեմբերի 29-ին Մորը ամուսնացել է դերասանուհի Նիքի Կոքսի հետ։ 2008 թվականին Ջեյը որոշել է պաշտոնապես վերադարձնել իր նախկին իրական անունը, ինչպես նաև ավելացնել կնոջ ազգանունը։ Այժմ փաստաթղթերով Ջեյի ամբողջական անունն է՝ *Ջոն Ֆերգյուսոն Կոքս Մոր*։ Նիքիի և Ջեյի որդի Մերեդիթ Դանիել Մորը ծնվել է 2011 թվականի մայիսի 5-ին։ 2017 թվականի մայիսի 16-ին «The Adam Carolla Show»-ում Մորը հաստատել է, որ ինքը և Կոքսը ամուսնալուծության եզրին են։

## Ֆիլմագրություն
* 1996  թ.— Ջերի Մագուայր — *Բոբ Շուգար, սպորտային գործակալ*
* 1997 թ.— Կատարելության դիմանկար — *Նիկ*
* 1997 թ.- Ինքնասպանության արքաները - Բրեթ
* 1998 թ.— Մաֆիա — *Թոնի Քորթինո*
* 1998 թ.— Զինվորիկներ — *Լարրի Բենսոն*
* 1998 թ.— Սիրո փորձանքները — *Մարկ*
* 1998 թ.— Փոլի — *թութակ Փոլի (հնչյունավորում)*
* 1999 թ.— Էքստազի
* 1999 թ.— 200 ծխախոտ — *Ջեք*
* 2000 թ.— Վճարիր ուրիշին — *Քրիս Չանդլեր, լրագրող*
* 2000 թ.— Սպանություններ Չերի Փոլսում — *Լեոնարդ Մարլիսթոն*
* 2001 թ.— Սև գետ — *Բոյդ Այքենս*
* 2002 թ.— Պլուտո Նեշի արկածները — *Թոնի Ֆրենսիս*
* 2002 թ.— Սիմոնա — *Հել Սինքլեր*
* 2002 — 2003 թթ.— Fastlane — *Ռոնալդ Հիլլ*
* 2004 թ.— Դավաճանության լիցենզիա
* 2005 թ.— Գնել Քինգին
* 2005 թ.— Դե ինչ, ժամանեցի՞ք — *Մարտի*
* 2005 թ.— 2010 — Ուրվականների հետ խոսողը — *պրոֆեսոր Ռիկ Փեյն*
* 2006 թ.— Փեսացուի ընկերները
* 2006 թ.— Անվերջ Սուրբ Ծնունդ
* 2008 թ.— Փողոցի արքաները — *սերժանտ Մայք Քլեյդի*
* 2013 թ.— Անհավանական Բերթ Ուանդերսթոունը — *Անհավանական Ռիկ*

## Մրցանակներ և առաջադրումներ
* 1999 թ.— առաջադրում Teen Choice Awards մրցանակի
* 2000 թ.— Satellite Awards մրցանակ
* 2004 թ.— առաջադրում Էմմի մրցանակի

## Ծանոթագրություններ

## Արտաքին հղումներ
* Պաշտոնական կայք
* 
* Ջեյ Մոր / Jay Mohr, peoples.ru 
* Ջեյ Մոր (Jay Mohr) - նկարներ, կենսագրություն, afisha.ru

Կատեգորիա:1970 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պոդքաստեր
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Օգոստոսի 23 ծնունդներ